cyanic-selkie/wikianc huggingface dataset:
โรเบิร์ต วาร์เรน มิลเลอร์
ธุรกิจ
โรเบิร์ต วอร์เรน มิลเลอร์ เป็นนักธุรกิจที่มีมูลค่าทรัพย์สินกว่า 2.3 พันล้านเหรียญสหรัฐ โดยเป็นเจ้าของธุรกิจ ซึ่งเฉพาะห้าง DFS Group ก็สามารถสร้างกำไรให้เขาเดือนละหลายร้อยล้านเหรียญสหรัฐ อีกทั้งเขายังเป็นเจ้าของที่ดินที่ให้รัฐบาลเช่า กว่า 36,000 เอเคอร์ ซึ่งเก็บเอเคอร์ละ 50,000 เหรียญสหรัฐ/เดือน และเป็นเจ้าของอสังหาริมทรัพย์กว่า 1,000 โครงการใน นิวยอร์ก และยังมีหุ้นส่วนกว่า 80% ในบริษัทผลิตอุปกรณ์กีฬาซึ่งจำหน่ายให้ 16 ประเทศ ในเครือจักรภพ
กิจกรรมอื่นๆ
มิลเลอร์ เป็นที่ปรึกษาของอธิการบดี มหาวิทยาลัยคอร์เนล
กีฬากรีฑาในโอลิมปิกฤดูร้อน 2020 – วิ่ง 400 เมตร บุคคลชาย
การแข่งขันกีฬากรีฑาในโอลิมปิกฤดูร้อน 2020 – วิ่ง 400 เมตร บุคคลชาย มีกำหนดจัดขึ้นระหว่างวันที่ 1-5 สิงหาคม พ.ศ. 2564 ที่กรีฑาสถานแห่งชาติญี่ปุ่น คาดว่าจะมีนักกีฬาประมาณ 50 คนเข้าร่วมแข่งขัน จำนวนที่แน่นอนจะขึ้นอยู่กับว่ามีกี่ประเทศที่ใช้อันดับสากลในการเพิ่มนักกีฬานอกเหนือจาก 56 คนที่ผ่านการคัดเลือกตามช่วงเวลาหรืออันดับ (มีการใช้อันดับสากล 23 ตำแหน่งในปี พ.ศ. 2559)
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ดัชชีปาร์มา
ดัชชีปาร์มาและปีอาเชนซา (Ducato di Parma e Piacenza) เป็นรัฐที่ตั้งอยู่ทางตอนเหนือของประเทศอิตาลีที่ก่อตั้งขึ้นในปี ค.ศ. 1545 จากดัชชีมีลาโนส่วนที่อยู่ทางใต้ของแม่น้ำโป เพื่อให้เป็นรัฐของปีแอร์ ลุยจี ฟาร์เนเซ (Pier Luigi Farnese, Duke of Parma) ผู้เป็นบุตรนอกกฎหมายของสมเด็จพระสันตะปาปาปอลที่ 3 โดยมีศูนย์กลางอยู่ที่เมืองปาร์มา
ในปี ค.ศ. 1556 ดยุกแห่งปาร์มาคนที่สองออตตาวีโอ ฟาร์เนเซ (Ottavio Farnese) ได้รับเมืองปีอาเชนซา และได้เป็นดยุกแห่งปีอาเชนซา ฉะนั้นรัฐนี้จึงได้รู้จักกันในชื่อว่า “ดัชชีปาร์มาและปีอาเชนซา” ตั้งแต่นั้นมา
ราดอวาน การาจิช
ราดอวาน การาจิช (Радован Караџић; อักษรโรมัน: Radovan Karadžić; เกิด 19 มิถุนายน ค.ศ. 1945) เป็นอดีตนักการเมืองและอาชญากรสงครามผู้ต้องโทษชาวเซิร์บบอสเนีย ซึ่งเป็นประธานาธิบดีสาธารณรัฐเซิร์ปสการะหว่างสงครามบอสเนียและมุ่งสร้างเอกภาพสาธารณรัฐเซิร์ปสกาโดยตรงกับประเทศเซอร์เบีย
เขาสำเร็จการศึกษาเป็นจิตแพทย์ ร่วมก่อตั้งพรรคประชาธิปไตยเซิร์บในประเทศบอสเนียและเฮอร์เซโกวีนา และเป็นประธานาธิบดีสาธารณรัฐเซิร์ปสกาคนแรกระหว่าง ค.ศ. 1992 ถึง 1996 เขาเป็นผู้หลบหนีคดีตั้งแต่ ค.ศ. 1996 ถึงเดือนกรกฎาคม ค.ศ. 2008 หลังถูกคณะตุลาการอาญาระหว่างประเทศสำหรับอดีตยูโกสลาเวีย (ICTY) ฟ้องคดีอาญาอุกฉกรรจ์ฐานอาชญากรรมสงคราม คำฟ้องคดีอาญาอุกฉกรรจ์สรุปว่า มีเหตุผลอันเชื่อได้ว่าเขาก่ออาชญากรรมสงคราม ซึ่งรวมถึงพันธุฆาตต่อพลเรือนมุสลิมบอสเนียและโครแอตระหว่างสงครามบอสเนีย (ค.ศ. 1992–1995) ระหว่างหลบหนีคดีอาญา เขาทำงานที่คลินิกเอกชนในเบลเกรด เป็นผู้ชำนาญเฉพาะด้านการแพทย์ทางเลือกและจิตวิทยาโดยใช้ชื่อปลอม
แหล่งข้อมูลอื่น
1945
13 ธันวาคม
วันที่ 13 ธันวาคม เป็นวันที่ 347 ของปี (วันที่ 348 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 18 วันในปีนั้น
หินทราย
หินทราย (sandstone) เป็นหินตะกอนที่มีลักษณะ เนื้อหยาบ จับดูระคายมือ เพราะประกอบด้วยเม็ดทรายขนาดแตกต่างกัน (1/16 – 2 มม.) เม็ดแร่ส่วนใหญ่เป็นแร่ควอร์ตซ์ แต่อาจมีแร่อื่นและเศษหินดินปะปนอยู่ด้วย เพราะมีวัตถุประสานมีความแข็งมากสามารถขูดเหล็กเป็นรอยได้ มีสีต่าง ๆ เช่น แดง น้ำตาล เทา เขียว เหลืองอ่อน อาจแสดงรอยชั้นให้เห็น มีซากดึกดำบรรพ์
เกิดจากการรวมตัวกันของเม็ดทราย ประกอบด้วยควอร์ตซ์เป็นส่วนใหญ่ อาจมีแร่แมกเนไทต์และไมกาปะปนอยู่ วัตถุประสาร (ซีเมนต์) ส่วนมากเป็นพวกซิลิกา (ควอร์ตซ์ หรือ เชิร์ต) แคลไซด์ โดโลไมต์ เหล็กออกไซด์ ซึ่งมักทำให้หินมีสีเหลือง น้ำตาล แดง
ในประเทศไทย พบมากทางภาคตะวันออกเฉียงเหนือ จังหวัดราชบุรี เพชรบุรี กาญจนบุรี และทางภาคใต้บางแห่ง
ประโยชน์
หินทราย ใช้ประโยชน์ทางด้านการสร้างปราสาทในสมัยโบราณ ทำหินลับมีด ทำครก ทำโม่
อ้างอิง
1.http://th.w3dictionary.org/index.php?q=หินทราย
มะยมแก้ว
มะยมแก้ว เป็นพืชในวงศ์พระจันทร์ครึ่งซีก เป็นไม้ล้มลุกอายุยืน ลำต้นเกลี้ยงหรือมีขนปกคลุม ลำต้นกลวงและมีเหง้าเป็นหัว ใบออกตรงข้าม ก้านใบยาว ขอบใบหยักแบบซี่เลื่อย ดอกสีขาวหรือสีชมพูอ่อน ออกตามซอกใบ ผลมีเนื้อหลายเมล็ด สีขาว มีกลีบเลี้ยงติดอยู่ เปลือกเป็นเส้นใย
พบในอินเดีย เอเชียตะวันออกเฉียงใต้ จีนตอนใต้และไต้หวัน ผลรับประทานได้ เหง้ามีแป้ง ลำต้นและใบนำมาทำอาหารได้
โว้ก (เพลงของอายูมิ ฮามาซากิ)
โว้ก เป็นซิงเกิลที่ 14 ของอายูมิ ฮามาซากิ  วางจำหน่ายเมื่อวันที่ 26 เมษายน  พ.ศ. 2543 แม้ว่าซิงเกิลนี้จะเปิดตัวที่อันดับ 3 ของออริกอนชาร์ต  แต่ก็เป็นซิงเกิลที่ประสบความสำเร็จอย่างสูง  โดยมียอดขายรวม 767,660 แผ่น  ซึ่งเพลง vogue เป็นเพลงประกอบโฆษณาของเครื่องสำอางโคเซ่  และมีเพลงหน้าบีอย่าง "ever free" ซึ่งไม่ปรากฏในอัลบั้มใดๆมาก่อนเลย
แหล่งข้อมูลอื่น
Vogue (canción)
สะใภ้จ้าว
สะใภ้จ้าว เป็นละครโทรทัศน์ไทย ละครพีเรียดแนวโรแมนติกคอมเมดี้ ดัดแปลงจากบทประพันธ์ของ "รจนา" หรือ สุภาว์ เทวกุล ถูกนำมาสร้างครั้งแรกเมื่อปี พ.ศ. 2545 ออกอากาศทาง สถานีวิทยุโทรทัศน์ไทยทีวีสีช่อง 3 ผลิตโดย บริษัท บรอดคาซท์ ไทย เทเลวิชั่น โดยผู้จัดละคร อรุโณชา ภานุพันธุ์ นำแสดงโดย สหรัถ สังคปรีชา และ สุนิสา เจทท์ ออกอากาศทุกวันศุกร์–เสาร์–อาทิตย์ เวลา 20.20 – 22.20 น. เมื่อวันที่ 7 มิถุนายน พ.ศ. 2545 – 19 กรกฎาคม พ.ศ. 2545 และในปี พ.ศ. 2558 ได้มีการนำกลับมาสร้างเป็นละครอีกครั้ง นำแสดงโดย ธนวรรธน์ วรรธนะภูติ และ พิจักขณา วงศารัตนศิลป์ ผลิตโดยบริษัทและผู้จัดละครเดียวกันกับเวอร์ชันก่อน และออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์–อังคาร เวลา 20.20 – 22.50 น. ระหว่างวันที่ 12 ตุลาคม พ.ศ. 2558 – 7 ธันวาคม พ.ศ. 2558
สาธารณรัฐปารากวัยในโอลิมปิกฤดูหนาว 2014
ประเทศปารากวัย เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกปารากวัยเป็นตัวแทนประเทศปารากวัยในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีลีลา
ผลการแข่งขันดังนี้ :
มหาสมุทรและสุสาน
มหาสมุทรและสุสาน (อังกฤษ: The Island Funeral) คือภาพยนตร์ไทยขนาดยาวกำกับโดยพิมพกา โตวิระ เขียนบทโดยพิมพกา โตวิระ และก้อง ฤทธิ์ดี นำแสดงโดย ศศิธร พานิชนก อุกฤษ พรสัมพันธ์สุข และยศวัศ สิทธิวงค์ เล่าเรื่องการเดินทางของไลลา หญิงสาวมุสลิมที่เดินทางจากกรุงเทพฯ ไปยังจังหวัดปัตตานี เพื่อไปเยี่ยมป้าที่ไม่ได้เจอกันเป็นเวลานาน และเพื่อค้นหารากเหง้าของตัวตนและจิตวิญญาณของตัวเอง โดยเรื่องราวในภาพยนตร์เกิดขึ้นในช่วงกลางปี พ.ศ. 2553 ซึ่งเป็นช่วงเวลาที่ความไม่สงบในจังหวัดชายแดนภาคใต้ยังคงคุกรุ่น และความขัดแย้งทางการเมืองในกรุงเทพฯ ก็กำลังเกิดขึ้นอย่างรุนแรง
ภาพยนตร์เรื่องนี้เข้าฉายครั้งแรกในเทศกาลภาพยนตร์นานาชาติโตเกียว ประเทศญี่ปุ่น เมื่อวันที่ 28 ตุลาคม 2558 และเข้าฉายในประเทศไทยเป็นครั้งแรกภายใต้โครงการอันล็อกอินดีส์ เมื่อวันที่ 21 กรกฎาคม 2559 ในโรงภาพยนตร์เครือเอสเอฟ
เนื้อเรื่องย่อ
ภาพยนตร์เรื่องนี้เล่าเรื่องของไลลา (ศศิธร พานิชนก) หญิงสาวมุสลิมที่เติบโตในกรุงเทพฯ ที่ตัดสินใจออกเดินทางไปจังหวัดปัตตานี เพื่อไปเยี่ยมป้าไซนับ (เกียรติสุดา ภิรมย์) ญาติที่เหลืออยู่เพียงคนเดียวของพ่อและไม่ได้พบกันเป็นเวลานาน โดยมีซูกู้ด (อุกฤษ พรสัมพันธ์สุข) น้องชายของไลลา และต้อย (ยศวัศ สิทธิวงค์) เพื่อนสนิทของซูกู้ดร่วมเดินทางไปด้วย การเดินทางของทั้งสามเกิดขึ้นในช่วงเดือนพฤษภาคม พ.ศ. 2553 ซึ่งเป็นช่วงเวลาที่เหตุการณ์ความไม่สงบในจังหวัดชายแดนภาคใต้ยังคงคุกรุ่น ส่วนในกรุงเทพฯ ก็เกิดเหตุการณ์การสลายการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ
ด้วยความที่หมู่บ้าน "อัลคัฟ" ที่ไซนับอาศัยอยู่เป็นหมู่บ้านที่ไม่ปรากฏอยู่บนแผนที่ ทั้งสามจึงไม่รู้เส้นทาง และขณะเดียวกัน ต้อยก็เกิดความหวาดระแวงต่อผู้คนในพื้นที่และกลัวว่าจะเกิดเหตุการณ์ความรุนแรงขึ้นกับตน
การเดินทางอย่างไม่รู้ทิศทางของทั้งสามนำพวกเขาไปพบกับสุรินทร์ (พัฒนพงษ์ ศรีบุญเรือง) ทหารรับจ้างชาวอีสานที่ถูกส่งมาปฏิบัติภารกิจในปัตตานี พวกเขาได้ขอร้องให้สุรินทร์ช่วยนำทางไปยังอัลคัฟ สุรินทร์ตอบตกลงพวกเขาทั้งสี่จึงเดินทางไปพร้อมกัน เส้นทางที่ไปนำทางพวกเขาไปยังเรือลำหนึ่งที่ไซนับส่งให้มารับหลานสาวของตน ทั้งสามแยกทางกับสุรินทร์ ณ ที่นั้น และลงเรือเดินทางไปยังเกาะลึกลับแห่งหนึ่ง
บนเกาะแห่งนั้น พวกเขาได้พบกับไซนับและชุมชนขนาดเล็กที่ไซนับดูแลอยู่ ไซนับเล่าให้ทั้งสามฟังว่า ชุมชนแห่งนี้เป็นแหล่งรวมผู้คนจากหลากหลายศาสนาและวัฒนธรรม ทุกคนอยู่ร่วมกันอย่างสงบ มีอิสระในการใช้ชีวิต และปราศจากการควบคุมของอำนาจรัฐ แต่อีกไม่นานชุมชนแห่งนี้ก็จะสิ้นสุดลง เพราะเมื่อใดก็ตามที่คนจาก "แผ่นดินใหญ่" ค้นพบเกาะแห่งนี้ พวกเขาก็จะมองว่าชุมชนนี้เป็นฝ่ายเดียวกับผู้ก่อความไม่สงบในจังหวัดชายแดนภาคใต้และนำไปสู่การกวาดล้างชุมชนในที่สุด
รุ่งเช้าของอีกวัน พวกเขาทั้งสามก็เดินทางออกจากเกาะดังกล่าว พร้อมกับอานัส (วัลลภ รุ่งกำจัด) ชายหนุ่มจากชุมชนของไซนับ ที่ขอร่วมเดินทางไปกรุงเทพฯ กับพวกเขาด้วย
การเข้าฉาย
ภาพยนตร์เรื่องนี้ได้รับเลือกให้เข้าฉายในเทศกาลภาพยนตร์นานาชาติ ดังต่อไปนี้
ส่วนในประเทศไทย ภาพยนตร์เรื่องนี้เข้าฉายครั้งแรกภายใต้โครงการอันล็อกอินดีส์ เมื่อวันที่ 21 กรกฎาคม 2559 ในโรงภาพยนตร์เครือเอสเอฟ
นอกรีต
นอกรีต (heresy) หมายถึง ไม่ประพฤติตามจารีตประเพณี เป็นคำที่ใช้เรียกทรรศนะของผู้อื่นซึ่งขัดแย้งกับทรรศนะของตน ในโลกตะวันตกคริสตจักรโรมันคาทอลิกเริ่มใช้คำนี้เพื่อหมายถึงแนวความเชื่อใด ๆ ที่ขัดแย้งกับคำสอนต้องเชื่อที่คริสตจักรกำหนด ต่อมาคำนี้ถูกใช้ในความหมายที่กว้างขึ้น คือเป็นข้อกล่าวหาที่คนกลุ่มหนึ่งใช้เรียกคนอีกฝ่ายหนึ่งที่มีความเชื่อขัดกับผู้กล่าวหา มักใช้ในกรณีที่มีการละเมิดกฎศาสนาหรือแบบแผนประเพณี ในทางการเมืองนักการเมืองหัวรุนแรงก็อาจใช้คำนี้กล่าวหาฝ่ายตรงข้าม คำนี้ยังมีความหมายโดยนัยถึงพฤติกรรมหรือความเชื่อที่อาจบ่อนทำลายศีลธรรมที่สังคมยอมรับกันอยู่ การนอกรีตต่างจากการละทิ้งความเชื่อซึ่งเป็นการละทิ้งความเชื่อทางศาสนาหรือการเมืองเดิมของตน และต่างจากความผิดฐานเหยียดหยามศาสนา ซึ่งหมายถึงการแสดงออกว่าไม่เคารพพระเป็นเจ้าหรือศาสนา แต่การนอกรีตนั้นรวมถึงการเชื่อในศาสนาแต่ต่างจากรูปแบบที่คนส่วนใหญ่ยอมรับ
ศาสนาพุทธ
ในศาสนาพุทธเรียกความเชื่อนอกรีตว่า ติตถายตนะ หรือ มิจฉาทิฐิ (ทิฏฐิ)
ติตถายตนะ 3 ได้แก่
คาทอลิก
ในโบทก์คาทอลิกการกระทำนอกรึตอย่างตั้งใจนั้นคือการที่คนคนใดคนหนึ่งตัดตนเองทางจิตวิญญาญออกจากโบสถ์ก่อนการที่ตนจะโดนตัดขาดออกจาศาสนา
ในหนังสือโคเด็กจัสติเนียสได้บอกไว้ว่า "ผู้ใดผู้ซึ่งมิได้อุทิตตนต่อโบสถ์คาทอลิกและความเชื่อของเราคือพวกนอกรีต"
โบสถ์คาทอลิกได้จัดการกับผู้ที่เป็นพวกนอกรึตอย่างรุนแรงตลอดมา แต่ในช่วงก่อนศตวรรษที่ 11 กลุ่มคนนอกรึตนั้นส่วนใหญ่จะเป็นแค่นักบวชเพียงคนเดียวหรือในกลุ่มเล็กๆเท่านั้น แต่ภายหลังจากศตวรรษที่ 11 ก็มีกลุ่มคนนอกรึตที่มีการจัดการดีและกล้าแข็งมากขึ้นขึ้นมาหลายกลุ่มในแถบยุโรปตะวันตกอย่างเช่นกลุ่มคาทาร์เป็นต้น
ในฝรั่งเศษกลุ่มคาทาร์นี้ได้เติบใหญ่และเพิ่มพูนกำลังขึ้นมาจนกลายเป็นการเคลื่อนไหวทางสังคมครั้งใหญ่และความเชื่อนอกรึตนี้ก็มีแต่จะแพร่กระจายไปสู่ส่วนอื่นของยุโรป สงครามครูเสดคาทาร์ ได้เริ่มขึ้นมาด้วยเหตุนี้โดยโบสถ์คาทอลิกเพื่อหยุดการเคลื่อนไหวของกลุ่มคาทาร์ในส่วนทางตอนใต้ของฝรั่งเศษ การมีอยู่ของกลุ่มนอกรึตตอนหลังได้กลายมาเป็นสาเหตุที่ทางโบสถ์ได้นำการใช้สำหรับการสอบสวนโดยหน่่วยสอบสวนของทางโบสถ์ และการก่อสงครามทางศาสนาที่เกี่ยวข้องกับการคริสตจักรปฏิรูปโปรเตสแตนท์
โจส สโตน
โจส สโตน หรือชื่อเต็ม โจสเซลิน อีฟ สโตเคอร์ (Joss Stone หรือชื่อเต็ม Joscelyn Eve Stoker; เกิดวันที่ 11 เมษายน ค.ศ. 1987) เป็นนักร้องชาวอังกฤษ มีอัลบั้มยอดขายกว่า 7.5 ล้านแผ่น ผู้ได้รับการเสนอชื่อเข้าชิงรางวัลแกรมมี่ถึง 4 รางวัล และเคยร่วมงานกับศิลปินระดับตำนานอย่าง เจมส์ บราวน์ (James Brown) เดอะโรลลิงสโตนส์ (The Rolling Stones) สตีวี่ วันเดอร์ (Stevie Wonder) เอลตัน จอห์น (Elton John) แพตตี ลาเบลล์ (Patti Labelle) เมวิส สเตเปิลส์ (Mavis Staples) ดอนน่า ซัมเมอร์ (Donna Summer) และสโมกีย์ โรบินสัน (Smokey Robinson) อีกทั้งยังได้รับเชิญไปสัมภาษณ์ในรายการดังของโอปราห์ วินฟรีย์ (Oprah Winfrey) เธอได้รับเลือกให้แสดงโฆษณสำหรับแคมเปญยักษ์ใหญ่ของเสื้อผ้าแบรนด์ดัง แก็ป (Gap) ถึง 2 โฆษณา อีกด้วย นอกไปจากนั้นเมื่อปี 2000 เธอได้ไปแสดงสดต่อหน้าผู้ชมถึง 200,000 คน ในงานคอนเสิร์ตการกุศลที่ยิ่งใหญ่ที่สุด คือ ไลฟ์เอท (Live 8) – และทั้งหมดนี้ เป็นสิ่งที่เธอได้ทำมา ก่อนหน้าที่เธอจะอายุถึง 19 ปี
ประวัติ
เมื่อเดือน กุมภาพันธ์ ปี 2006 เธอได้ร่วมแสดงกับ สตีวี วันเดอร์, จอห์น เลเจนด์ และ อินเดีย อารี ในการแสดงก่อนเกม Super Bowl XL และในงานประกาศรางวัลแกรมมี่ปี 2006 เธอก็ปรากฏตัวกับจอห์น เลเจนด์ และ แวน ฮันต์ เพื่อร้องเพลง Family Affair ของ Sly Stone ซึ่งได้ไปปรากฏอยู่ในอัลบั้มทริบิวของ Sly Stone ชื่อ Different Strokes by Different Folks ซึ่งเพลงที่โจสร่วมร้องนั้นได้รับการเสนอชื่อเข้าชิงรางวัลแกรมมี่ สาขา Best R&B Performance by a Duo or Group สำหรับปี 2007 นี้ด้วย
อัลบั้มที่ 3 ของเธอ แล้ว และมีชื่อว่า อินโทรดิวซิ่ง โจส สโตน (Introducing Joss Stone) ซึ่งเป็นอัลบั้มที่นักร้อง/นักแต่งเพลงอย่างสาวโจสเองกล่าวว่า เป็นอัลบั้มแรกที่เป็นตัวเธอเองจริง ๆ และนั่นทำให้เธอตั้งชื่ออัลบั้มว่า Introducing Joss Stone อัลบั้มนี้ ทั้งเนื้อหาและดนตรี สำหรับดนตรีที่เข้มข้นไปด้วยกลิ่นอายของวินเทจโซล จากเพลงแนวอาร์แอนด์บี ยุค 70’s และเพลงสไตล์โมทาวน์ (Motown) ที่โดดเด่นด้วยการประสานเสียงที่มีเอกลักษณ์ รวมไปถึงกรูฟแบบแจ๊ซ ที่เกิดจากฝีมือการบรรเลงสดด้วยวงฝีมือดี ที่กำกับโดย ราฟาเอล ซาดีค (Raphael Saadiq) ผู้ที่ฝากฝีมือไว้กับอัลบั้มดี ๆ ของ ดีแองเจลโล (D’Angelo) และ เมซี่ เกรย์ (Macy Gray)
แหล่งข้อมูลอื่น
1987
ประเทศไทยในโอลิมปิกฤดูร้อน 1968
ประเทศไทยเข้าร่วมการแข่งขันกีฬาโอลิมปิกฤดูร้อน 1968 ที่เม็กซิโกซิตี ประเทศเม็กซิโก โดยส่งนักกีฬาทั้งหมด 41 คนเป็นชายล้วน เข้าร่วมแข่งขันใน 6 ชนิดกีฬา
แกงจีนจ๊วน
แกงจีนจ๊วน เป็นแกงโบราณที่นิยมทำในวัง ได้รับอิทธิพลจากแกงแบบชวา คาดว่าแพร่หลายเข้ามาเมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสชวา เป็นแกงกะทิรสอ่อน ใส่ส้มซ่า ถั่วลิสงและพริกหยวก พริกแกงมีพริกไทย ดอกจันทน์ ลูกจันทน์ ลูกผักชี ยี่หร่า ลูกกระวาน กานพลู อบเชย พริกแห้ง เกลือ ข่าแก่ ตะไคร้ รากผักชี กระเทียม กะปิ
เทศบาลตำบลกุดดู่
เทศบาลตำบลกุดดู่ เป็นองค์กรปกครองส่วนท้องถิ่นแห่งหนึ่งในอำเภอโนนสัง จังหวัดหนองบัวลำภู
ประวัติ
เทศบาลตำบลกุดดู่ เดิมเป็นสุขาภิบาลกุดดู่ ได้รับการเปลี่ยนแปลงฐานะจากสุขาภิบาลกุดดู่เป็นเทศบาลตำบลกุดดู่ เมื่อวันที่ 25 พฤษภาคม พ.ศ. 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ซึ่งในขณะนั้น มี นายบุญเหลือ ศรียอด ดำรงตำแหน่งนายกเทศมนตรีตำบลกุดดู่คนแรก และแต่เดิมได้ตั้งสำนักงานอยู่ที่ บ้านกุดดู่ใต้ หมู่ที่ 2 แต่ปัจจุบันได้ย้ายสำนักงานมาตั้งอยู่ บ้านก้าวหน้า หมู่ที่ 12 ตำบลกุดดู่ อำเภอโนนสัง จังหวัดหนองบัวลำภู
นายกเทศมนตรี
มีผู้ที่ดำรงตำแหน่งนายกเทศมนตรีจนถึงปัจจุบัน ดังนี้
บี-โอ-วาย
บี-โอ-วาย (B.O.Y ย่อมาจาก Blood Of Youth) เป็นชื่อของนักร้องกลุ่มบอยแบนด์ในประเทศไทย สังกัดจีเอ็มเอ็ม แกรมมี่ ปัจจุบัน บี-โอ-วาย ได้ประกาศแยกวงอย่างเป็นทางการแล้ว
ประวัติ
บี.โอ.วาย เกิดจากเจมส์ เรืองศักดิ์ ลอยชูศักดิ์ ต้องการจะทำวงบอยแบนด์เสนอทางแกรมมี่จนกระทั่งได้ 4 หนุ่มกลุ่มวัยรุ่นรวมตัวกัน จนกลายมาเป็นเพื่อนกัน ซึ่งบางคนอาจฝากผลงานก่อนหน้านี้ บี.โอ.วาย มีสมาชิก ด้วยกันทั้งหมด 4 คน คือ
แยกวง
“เต็งหนึ่ง” ยอมรับเสียใจเป็นตัวปัญหาทำวง“บี.โอ.วาย” แตก ต้องกลายเป็นตำนานบอยแบนด์ เผยเหตุมีงานรุมทั้งละคร พิธีกรและพรีเซนเตอร์ของช่อง 7 ยันไม่เกี่ยวมีปัญหาทะเลาะกับเพื่อนร่วมวง บอกอนาคตอาจกลับมารวมตัวกันอีก แต่ไม่ใช้ชื่อ “บี.โอ.วาย”
สำหรับวง “บี.โอ.วาย” สมาชิกคนแรก เต็งหนึ่ง ปัจจุบัน​หันหลังออกจากวงการบันเทิง​แล้ว เขาจึงตัดสินใจเลือกเรียนทำขนม เจมส์ กิจเกษม แมคแฟดเดน ปัจจุบัน​เป็นนักแสดงอิสระ​ ทางด้าน เลโอ เลโอ โซสเซย์ และ เม้าส์ ณัฐชา จันทพันธ์ ก็เตรียมทำอัลบั้มเดี่ยวและนักแสดง
ทิพนารี วีรวัฒโนดม
ทิพนารี วีรวัฒโนดม (เกิด 1 กรกฎาคม พ.ศ. 2539) ชื่อเล่น น้ำตาล เป็นนักแสดงหญิงชาวไทย และเป็นน้องของ ต้น นฤบดินทร์ วีรวัฒโนดม นักฟุตบอลทีมชาติไทย เป็นที่รู้จักจากการเป็นพิธีกรรายการสตรอเบอรี่ครับเค้ก ในรุ่นที่ 6 มีผลงานซีรีส์เรื่องแรก คือ รุ่นพี่ Secret Love ตอน Puppy Honey โดยรับบทเป็น “เฟรนด์” และมีผลงานเด่นในซีรีส์ เรื่อง เลิฟซองส์เลิฟซีรีส์ ตอน อ้าว จากบท “ฝน” และจากบท “ตาต้า” ในเรื่อง Wake Up ชะนี The Series  จากบท "แพท" ในเรื่องอุบัติรักข้ามขอบฟ้า และจากบท "มีน/มาย" ในซีรีส์ Who Are You เธอคนนั้นคือฉันอีกคน
ประวัติ
น้ำตาล ทิพนารี วีรวัฒโนดม เกิดเมื่อวันจันทร์ที่ 1 กรกฎาคม พ.ศ. 2539 เดิมมีชื่อว่า นฤมล วีรวัฒโนดม จบการศึกษาระดับชั้นมัธยมศึกษาปีที่ 6 จากโรงเรียนจอมสุรางค์อุปถัมภ์ น้ำตาลมีพี่ชาย 1 คน คือ ต้น (นฤบดินทร์ วีรวัฒโนดม) เป็นนักฟุตบอลในสโมสรฟุตบอลบุรีรัมย์ ยูไนเต็ด และนักฟุตบอลทีมชาติไทย
โดยน้ำตาลเข้าสู่วงการบันเทิง ขณะที่ศึกษาอยู่ชั้นมัธยมศึกษาปีที่ 5 กับบริษัท ดวงมาลี มณีจันทร์ ของ ตุ๊ก (จันทร์จิรา จูแจ้ง) จากนั้นเธอก็มีโอกาสเรียนการแสดง ดนตรี ปรับบุคลิกภาพ เป็นเวลากว่า 1 ปี ก่อนที่จะเริ่มรับงานพิธีกรรายการ สตรอเบอรี่ชีสเค้ก ในรุ่นที่ 6 ซึ่งออกอากาศทางสถานีวิทยุโทรทัศน์ไทยทีวีสีช่อง 3
น้ำตาลสำเร็จการศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ ลาภิสรา อินทรสูต, พิรพัฒน์ วัฒนเศรษสิริ, ลัทธ์กมล ปิ่นโรจน์กีรติ, ธีรภัทร โลหนันทน์ และเป็นนักแสดงในสังกัดจีเอ็มเอ็มทีวี ปัจจุบัน กำลังศึกษาระดับปริญญาโท คณะศิลปกรรมศาสตร์ สาขาศิลปะการแสดง มหาวิทยาลัยศรีนครินทรวิโรฒ
บัวซอน ถนอมบุญ
บัวซอน ถนอมบุญ เป็นช่างซอหญิงที่ไม่เลือกคู่ซอชาย เกิดเมื่อวันที่ 10 กุมภาพันธ์ พ.ศ. 2487 ที่บ้านต้นรุง หมู่ 3 ตำบลป่าตุ้ม อำเภอพร้าว จังหวัดเชียงใหม่ เป็นบุตรคนสุดท้องในจำนวนพี่น้องทั้งหมด 4 คน ของนายไว และนางหมู ถนอมบุญ ซึ่งมีอาชีพทำไร่และค้าขาย
ประวัติ
บัวซอน ถนอมบุญ เรียนจบชั้นประถมศึกษาปีที่ 4 จากโรงเรียนบ้านต้นรุง เมื่ออายุได้ 13 ปี ได้ไปเรียนซอกับนางคำปัน เงาใส ช่างซอบ้านทุ่งหลวง เรียนได้ 3 เดือน ก็ไปประกวดซอที่อำเภอพร้าวและได้รับรางวัลที่ 1 จึงย้ายเข้ามาอยู่ในตัวเมืองเชียงใหม่ จนอายุ 25 ปี ก็ออกจากการเป็นช่างซอ ไปแต่งงานกับนายสมพร อินถา อยู่ที่อำเภอพร้าว มีบุตร 2 คน
ด้านการแสดง
แม่บัวซอนเรียนซอประมาณ 3 เดือนก็สามารถออกซอได้ จากนั้นได้ไปซอประกวดในงานประจำอำเภอและได้ รางวัลที่ 1 ลักษณะเด่นและความสามารถในการซอของแม่บัวซอน คือ เป็นช่างซอทีมีปฏิภาณ ไหวพริบดี ใช้ถ้อยคำได้ไพเราะ คมคาย มีน้ำเสียงไพเราะจับใจผู้ฟัง นอกจากนี้แม่บัวซอนยังได้แต่งเนื้อเพลงซอ หรือบทขับซอ(เครือซอ) ไว้หลายบทหลายเพลง รวมทั้งมีการบันทึกเพลงซอลงแผ่นเสียง และเทปคาสเซสไว้เป็นจำนวนมากโดยได้บันทึกแผ่นเสียง ชุดแรกเรื่อง “น้ำตาเมียหลวง” ซอคู่กับ บุญศรี สันเหมือง เมื่ออายุได้ 18 ปี หรือปี พ.ศ. 2505 รวมระยะเวลาการเป็นช่างซอ 55 ปี
การถ่ายทอด / การสืบทอด
ปัจจุบันแม่บัวซอนได้ทำการสอนให้กับผู้ที่มีความสนใจการซอทั้งที่บ้านและสอนในโครงการสืบสานตำนานซอ ตามโรงเรียนต่างๆ ในจังหวัดเชียงใหม่ และมีแผนที่จะสร้างศูนย์การเรียนรู้เรื่องซอเพื่อใช้เป็นแหล่งข้อมูลและสอนซอ ให้กับเยาวชนที่สนใจจำนวนลูกศิษย์ที่มาเรียนซอกับแม่ครูบัวซอนมีมากกว่า 200 คน บทบาทและการยอมรับจากสังคม จากประสบการณ์ ที่ยาวนานและการพัฒนาผลงานด้านการซอของแม่บัวซอน รวมถึงการให้ความร่วมมือกับหน่วยงานต่างๆ และการนำความรู้ด้านการซอเผยแพร่สู่กลุ่มเยาวชนในโรงเรียนต่าง ๆ อยู่เสมอทำให้แม่ครูบัวซอนได้รับบทบาทสำคัญ และการยอมรับจากสังคมในเรื่องต่างๆ
ประวัติศาสนาคริสต์
thumb|200px|right|ภาพแสดงการเผยแผ่ศาสนาคริสต์[[บริเวณเมดิเตอร์เรเนียนและยุโรปใต้ {{legend|#1F63A7|ปี ค.ศ.325}} {{legend|#6AB4FF|ปี ค.ศ.600}}]]
ศาสนาคริสต์เกิดขึ้นบริเวณดินแดนเลแวนต์ ซึ่งปัจจุบันคือประเทศอิสราเอลและปาเลสไตน์ ในช่วงกลางคริสศตวรรษที่ 1 ศาสนาคริสต์ได้เริ่มเผยแผ่ครั้งแรกจากกรุงเยรูซาเลม ตลอดจนดินแดนตะวันออกกลาง เช่น ประเทศซีเรีย อัสซีเรีย เมโสโปเตเมีย ฟินิเชีย อานาโตเลีย ประเทศจอร์แดน และประเทศอียิปต์ ในช่วงคริสศตวรรษที่ 4 ศาสนาคริสต์ได้รับเลือกให้เป็นศาสนาประจำชาติโดยราชวงศ์อาร์เมเนียในปี ค.ศ. 301 จอร์เจียในปี ค.ศ.319 อาณาจักรอักซุมในปี ค.ศ.325  และจักรวรรดิโรมันในปี ค.ศ.380
ต่อมาได้เกิดศาสนเภทขึ้นหลายครั้งในคริสตจักร เริ่มจากสังคายนาเอเฟซัสในปี ค.ศ.431 ที่นำไปสู่ศาสนเภทเนสตอเรียนจนก่อให้เกิดคริสตจักรแห่งทิศตะวันออก ต่อมาในปี ค.ศ. 451 เกิดสังคายนาแคลซีดันทำให้คริสตจักรแตกแยกอีกครั้งเป็นฝ่ายออเรียนทัลออร์ทอดอกซ์และฝ่ายแคลซีโดเนียน ต่อมาเกิดมหาศาสนเภทในปี ค.ศ. 1054 ทำให้ฝ่ายแคลซีโดเนียนแตกออกเป็นคริสตจักรโรมันคาทอลิกและคริสตจักรอีสเทิร์นออร์ทอดอกซ์ และการปฏิรูปศาสนาฝ่ายโปรเตสแตนต์ได้ก่อให้เกิดคริสตจักรใหม่ ๆ ขึ้นอีกหลายคณะ
โรมันคาทอริก
และอีสเทิร์นออร์ทอดอกซ์ได้แพร่หลายทั่วยุโรปในสมัยกลาง ศาสนาคริสต์ขยายตัวทั่วโลกในยุคแห่งการสำรวจยุโรป จากยุคฟื้นฟูศิลปวิทยาเป็นต้นไป กลายเป็นศาสนาที่มีผู้นับถือมากที่สุดในโลก
ก่อนคริสตกาล
ศาสนาคริสต์เป็นศาสนาที่มีผู้นับถือมากที่สุดศาสนาหนึ่ง เป็นศาสนาประเภทเอกเทวนิยม ซึ่งนับถือพระยาห์เวห์เป็นพระเจ้าพระองค์เดียว คำว่า "พระคริสต์" มาจากภาษากรีกว่า "คริสตอส" แปลว่า ผู้ได้รับเจิม (ให้เป็นตัวแทนของพระเจ้า) ศาสนาคริสต์เป็นศาสนาที่เน้นการมอบความรักที่บริสุทธิ์ให้พระเจ้าและให้มนุษย์ด้วยกัน เพราะหลักการของศาสนาคริสต์ถือว่ามนุษย์ทุกคนเป็นบุตรของพระเจ้า
ศาสนาคริสต์เป็นศาสนาที่พัฒนาหรือปฏิรูปมาจากศาสนายูดาห์ ซึ่งมีประวัติศาสตร์มาตั้งแต่ประมาณ 2,000 ปี ก่อนคริสตกาล ชนเผ่าหนึ่งเป็นบรรพบุรุษของชาวยิว ตั้งถิ่นฐานอยู่ ณ ดินแดนเมโสโปเตเมีย มีหัวหน้าเผ่าชื่อ "อับราฮัม" (อับราฮัม เป็นศาสดาของศาสนายูดาห์) ได้อ้างตนว่า ได้รับโองการจากพระเจ้าให้อพยพชนเผ่าไปอยู่ในดินแดนที่เรียกว่า แผ่นดินคานาอัน (บริเวณประเทศอิสราเอลในปัจจุบัน) โดยอับราฮัมกล่าวว่า พระเจ้ากำหนดและสัญญาให้ชนเผ่านี้เป็นชนชาติที่ยิ่งใหญ่ต่อไป การที่พระเจ้าสัญญาจึงก่อให้เกิดพันธสัญญาระหว่างพระเจ้ากับชนชาวยิว ดังนั้นในเวลาต่อมาจึงเรียกคัมภีร์ของศาสนายูดาห์และศาสนาคริสต์ว่า "พันธสัญญา"
ต่อมาดินแดนคานาอัน ประสบความแห้งแล้งอย่างรุนแรง ชาวยิวจึงอพยพกลับไปอยู่ในดินแดนของประเทศอียิปต์ และกลายเป็นทาสของอียิปต์ ชาวยิวทนความลำบากของสภาพทาสไม่ได้ จึงคิดอพยพกลับไปดินแดนคานาอัน การเดินทางครั้งนี้พระเจ้าทรงมีโองการให้ชาวยิวคนหนึ่งชื่อ "โมเสส" เป็นหัวหน้า ระหว่างเดินทางเต็มไปด้วยความลำบาก และต้องรอนแรมกลางทะเลทรายหลายปี และชาวอียิปต์ได้ส่งทหารติดตามกวาดล้าง โดยคิดว่าชาวยิวจะก่อกบฏ เมื่อไล่ติดตามมาถึงทะเลแดง ด้วยเดชแห่งอำนาจของพระเจ้า โมเสสได้แยกน้ำออกจากกันทำให้ชาวยิวหนีรอดมาได้ เหตุการณ์สำคัญนี้ ต่อมาได้กลายเป็นเหตุการณ์สำคัญในงานฉลองประจำปีเรียกว่า งานฉลองปัสคา นอกจากนี้ พระเจ้าได้ประทานบัญญัติ 10 ประการแก่โมเสส เพื่อให้ชาวยิวนำไปยึดถือปฏิบัติ บัญญัติ 10 ประการนี้ ถือเป็นหลักสำคัญของศาสนายูดาห์ และต่อมาถือเป็นหลักสำคัญของศาสนาคริสต์ด้วย โมเสสได้รับการยกย่องให้เป็นศาสดาของศาสนายูดาห์
ชาวยิวได้ตั้งอาณาจักรคานาอัน ต่อมาอาณาจักรนี้ได้ตกเป็นเมืองขึ้นของอาณาจักรบาบิโลน และเป็นเมืองขึ้นของจักรวรรดิโรมันตามลำดับ ชาวยิวยังคงได้รับการกดขี่ข่มเหงจากจักรวรรดิโรมัน เราจะเห็นว่า ประวัติศาสตร์ของชาวยิว เป็นประวัติศาสตร์แห่งความทุกข์ยากอย่างแสนสาหัส ชาวยิวจึงมีความเชื่อในคำทำนายของศาสดาพยากรณ์ว่า วันหนึ่งพระเจ้าจะส่งคนลงมาช่วยเพื่อปลดเปลื้องความทุกข์ยากทั้งหมดของชาวยิว หรือช่วยไถ่บาปให้กับชาวยิว เรียกบุคคลนี้ว่า "พระเมสสิยาห์" (Messiah) คำว่า เมสสิยาห์ เป็นภาษาฮีบรู ตรงกับคำว่า คริสต์ (Christ) หรือ ไครสต์ ในภาษากรีก ซึ่งแปลว่า ผู้ได้รับเลือก ให้เป็นตัวแทนของพระเจ้า ความเชื่อดังกล่าวทำให้ชาวยิวมีความหวังในชีวิตเมื่อ พระเยซูประสูติ ชาวยิวจำนวนหนึ่งจึงมีความเชื่อว่า พระเยซู คือ พระเมสสิยาห์ (Jesus Christ = จีซัส หรือ เยซู ผู้ได้รับเลือกให้เป็นตัวแทนของพระเจ้า)
คริสตกาล
พระเยซูเป็นชาวยิว คริสต์ศาสนาถือโดยสมมติว่าวันประสูติของพระองค์คือวันที่ 25 ธันวาคม ค.ศ. 1 (ซึ่งถือเอาวันประสูติเป็นปีที่ 1 แห่งคริสต์ศักราช ซึ่งตรงกับพุทธศักราช 543) ณ หมู่บ้านเบธเลเฮม แคว้นยูดาห์ ในดินแดนปาเลสไตน์ (ประเทศอิสราเอลในปัจจุบัน) มารดาชื่อมารีย์ ชาวคริสต์เชื่อว่านางตั้งครรภ์โดยเดชแห่งพระวิญญาณบริสุทธิ์ทั้งที่เป็นหญิงพรหมจารี มีบิดาเลี้ยงชื่อโยเซฟ สมัยนั้นกษัตริย์ผู้ครองเมืองคือพระเจ้าเฮโรดมหาราช เมื่อได้ยินคำพยากรณ์ว่าจะมีผู้มีบุญมาเกิดจึงคิดกำจัด โยเซฟและมารีย์จึงหนีไปอยู่อียิปต์เป็นการชั่วคราว เมื่อเรื่องราวสงบแล้วก็อพยพกลับถิ่นฐานเดิม พระเยซูเติบโตขึ้นที่หมู่บ้านเล็ก ๆ ในเมืองนาซาเรธ แคว้นกาลิลี เมื่อวัยเยาว์พระเยซูเป็นผู้สนใจในเรื่องศาสนธรรมและเป็นผู้มีความเฉลียวฉลาดเป็นอย่างยิ่ง เมื่อมีอายุครบ 30 ปี ได้ท่องเทียวไปในดินแดนปาเลสไตน์ ณ ริมแม่น้ำจอร์แดน ทรงพบกับยอห์นผู้ให้บัพติศมา หลังที่ได้รับบัพติศมาแล้ว ได้เสด็จไปถิ่นกันดารเพียงพระองค์เดียว ทรงถือศีลอดโดยงดเว้นพระกระยาหารเป็นเวลา 40 วัน จากนั้นพระองค์ก็เริ่มสอนประชาชนให้ทราบถึงความรอดของมนุษย์ ซึ่งเป็นของประทานจากพระเจ้า พระองค์มีอัครสาวกที่สำคัญ 12 คน (เนื่องจากวงศ์วานอิสราเอลมี 12 เผ่า) เรียกว่าอัครทูต สาวกคนแรกที่เป็นกำลังสำคัญในการเผยแพร่ศาสนาคือซีโมนเปโตร นักบุญอีกท่านหนึ่งที่มีบทบาทในการเผยแพร่ศาสนาคริสต์คือเปาโลอัครทูต ซึ่งกลับใจจากผู้เบียดเบียนคริสตชน มาเป็นผู้เผยแพร่ศาสนาคริสต์มาตั้งแต่ปีแรก ๆ ที่พระเยซูสิ้นพระชนม์
การขยายตัวอย่างรวดเร็วของศาสนาคริสต์ได้สร้างความหวั่นไหวและส่งผลสะเทือนต่อศาสนายิวเป็นอย่างยิ่ง ปุโรหิตผู้ดูแลวิหารเสียผลประโยชน์ เกรงว่าพระเยซูจะแย่งสาวกของตนไป เพราะคำสอนของศาสนาคริสต์ เน้นเรื่องจริยธรรมศีลธรรมมากกว่าพิธีกรรม ซึ่งพิธีกรรมของศาสนายิว ได้แก่ การบูชาพระเจ้าด้วยเครื่องเผาบูชา เช่น เนื้อวัว แพะ แกะ นกพิราบ นกเขา ฯลฯ เป็นต้น ในที่สุดผู้ปกครองชาวโรมันก็ทำการตรึงพระเยซูที่กางเขน เพราะเกรงว่าชาวยิวที่คัดค้านพระเยซูจะไม่พอใจ ชาวคริสต์ถือว่าเหตุการณ์ครั้งนี้เป็นการแสดงความรักจากพระเยซู เพราะพระเจ้าทรงรักโลก จึงประทานพระบุตร มาไถ่บาปของมนุษย์ด้วยการสละชีวิตพระบุตรของพระองค์เอง พระเยซูสิ้นพระชนม์ที่เมืองกลโกธา (Golgotha) เมื่อพระชนม์ได้ 33 พรรษา ใช้เวลาในการประกาศศาสนาทั้งสิ้น 3 ปี
หลังจากการสิ้นพระชนม์ของพระเยซูแล้ว ศาสนาคริสต์ได้กลายเป็นศาสนาประจำชาติของจักรวรรดิโรมัน ในปลายศตวรรษที่ 1 และปลายศตวรรษที่ 4 จากนั้นได้แพร่กระจายเป็นศาสนาประจำชาติของหลายประเทศในทวีปยุโรป
จักรพรรดิเสียนเฟิง
จักรพรรดิเสียนเฟิง พงศาวดารไทยเรียก สมเด็จพระเจ้าฮำหอง เป็นจักรพรรดิพระองค์ที่ 9 (นับจากจักรพรรดินู่เอ๋อร์ฮาชื่อ) แห่งราชวงศ์ชิง เป็นราชโอรสองศ์ที่ 4 ของจักรพรรดิเต้ากวง มีนามเดิมว่า  อ้ายซินเจว๋หลัว  อี้จู่ หรือองค์ชาย อี้จู่  ประสูติเมื่อปี พ.ศ. 2374 (ค.ศ. 1831) ขึ้นครองราชย์ได้ทั้ง ๆ ที่มิใช่รัชทายาทองค์เอกที่วางตัวไว้  แต่ว่าพระองค์สามารถเอาชนะใจพระราชบิดาได้ด้วยการออกล่าสัตว์ และพระองค์ไม่สังหารสัตว์ที่มีลูกอ่อน นอกจากนี้ยังมีคนกล่าวกันว่าพระราชวรกายของพระองค์อ่อนแอมาตั้งแต่ทรงพระเยาว์แล้ว จึงมักประชวรบ่อย ๆ
ซึ่งพระอัครมเหสีองค์แรกของสมเด็จพระจักรพรรดิเสียงเฟิง คือ พระอัครมเหสีหนิวฮู่ลู่ หรือ ซูอันไทเฮา ซึ่งได้รับการสนับสนุนจาก พระนางคังฉินไท่เฟย
ในสมัยพระองค์เกิดสงครามฝิ่นครั้งที่ 2 ซึ่งส่งผลให้เกาะฮ่องกงตกเป็นของจักรวรรดิอังกฤษโดยสมบูรณ์ และมาเก๊าตกเป็นของโปรตุเกส และกบฏไท่ผิง โดย หง ซิ่วฉวน ซึ่งล้วนแต่ส่งผลต่อความมั่นคงของประเทศและราชวงศ์
พระองค์สวรรคตในปี พ.ศ. 2404 (ค.ศ. 1861) ด้วยพระชนมายุเพียง 30 พรรษา ด้วยพระโรคที่รุมเร้าจากทรงกลัดกลุ้มในปัญหาของบ้านเมือง และจักรพรรดิองค์ใหม่ คือ องค์ชายไจ้ฉุน หรือพระนามตอนขึ้นครองราชย์ คือ จักรพรรดิถงจื้อ จักรพรรดิเสียนเฟิงถือเป็นจักรพรรดิพระองค์สุดท้ายของจีนที่มีพระราชอำนาจปกครองบ้านเมืองด้วยพระองค์เองอย่างสมบูรณ์ เพราะในสมัยต่อมา ราชวงศ์ชิงอยู่ภายใต้การปกครองโดยพฤตินัยของผู้สำเร็จราชการมาตั้งแต่นั้น
พระบรมวงศานุวงศ์
18311861
กีฬากรีฑาในโอลิมปิกฤดูร้อน 2020 – วิ่ง 800 เมตร บุคคลชาย
การแข่งขันกีฬากรีฑาในโอลิมปิกฤดูร้อน 2020 – วิ่ง 800 เมตร บุคคลชาย มีกำหนดจัดขึ้นระหว่างวันที่ 31 กรกฎาคม - 4 สิงหาคม พ.ศ. 2564 ที่กรีฑาสถานแห่งชาติญี่ปุ่น คาดว่าจะมีนักกีฬาประมาณ 50 คนเข้าร่วมแข่งขัน จำนวนที่แน่นอนจะขึ้นอยู่กับว่ามีกี่ประเทศที่ใช้อันดับสากลในการเพิ่มนักกีฬานอกเหนือจาก 56 คนที่ผ่านการคัดเลือกตามช่วงเวลาหรืออันดับ (มีการใช้อันดับสากล 23 ตำแหน่งในปี พ.ศ. 2559)
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
การยิงธนู
การยิงธนู (archery) เป็นศิลปะการใช้อาวุธประเภทใช้ยิงจากที่ไกล มักใช้กันในสงครามหรือการสู้รบต่างๆ ประกอบด้วยคันธนู (bow) ซึ่งมีไว้เสียบลูกศร (arrow) ที่ปลายเป็นเหล็กแหลม คันธนูจะมีรูปร่างโค้งและขึงด้วยสายธนู (bow string)
ในการยิงธนูจะเริ่มจากการเอาลูกศรมาเสียบไว้ข้างคันธนูกับสายธนู จากนั้นก็จะดึงสายธนูให้ตึงเพื่อสะสมพลังงาน เมื่อปล่อยสายธนู พลังงานที่สะสมในคันธนูจะทำให้ลูกธนูพุ่งไปข้างหน้า ความไกลและความแรงขึ้นอยู่กับผู้ยิง
ธนูมีหลายแบบเช่น ธนูอาบยาพิษ เป็นต้น ปัจจุบันธนูได้พัฒนาเป็นเกมกีฬาในกีฬายิงธนูไป
ลำดับการสืบราชสันตติวงศ์เดนมาร์ก
ลำดับการสืบราชสันตติวงศ์เดนมาร์ก ถูกกำหนดโดยพระราชบัญญัติการสืบราชสันตติวงศ์แห่งเดนมาร์ก ที่มีการแก้ไขในวันที 27 มีนาคม พ.ศ. 2496 ที่จำกัดให้มีการสืบราชสมบัติในผู้สืบสันดานของกษัตริย์คริสเตียนที่ 10 ที่ประสูติแต่อะเล็กซันดรีเนอแห่งเม็คเลนบูวร์ก-ชเวรีน ทั้งต้องเป็นบุตรที่เกิดในสมรส และการลำดับจะเรียงตามลำดับบุตรคนโต
หมายเหตุ
อนึ่งการเสกสมรสของเจ้าหญิงเบเนดิกเทอ พระกนิษฐราชินี กับเจ้าชายริชาร์ดแห่งไซน์-วิตต์เกนชไตน์-เบอร์เลบูวร์ก ซึ่งเป็นเจ้านายต่างฐานันดร เมื่อปี พ.ศ. 2511 นั้น มีเงื่อนไขว่าพระโอรสหรือพระธิดาของเจ้าหญิงจะไม่มีสิทธิ์ในการสืบราชสันตติวงศ์ แต่เฮนริก ซาห์เล (Henrik Zahle) นักกฎหมายชาวเดนมาร์ก ได้ออกมาถกเถียงว่าผู้สืบสันดานของเจ้าหญิงเบเนดิกเทอมีสิทธิ์ในการสืบราชสมบัติ
ส่วนในกรณีของสมเด็จพระราชินีอันเนอ-มารีแห่งกรีซ พระกนิษฐราชินีพระองค์เล็กที่ได้อภิเษกสมรสกับสมเด็จพระราชาธิบดีคอนสแตนตินที่ 2 แห่งกรีซ เมื่อปี พ.ศ. 2507 นั้น ถูกมองว่าเป็นการอภิเษกกับเจ้านายต่างด้าวแม้ว่าจะเป็นเจ้านายร่วมราชวงศ์เดียวกันและมีพระอิสริยยศเป็น "เจ้าชายแห่งเดนมาร์ก" ก็ตาม แต่การอภิเษกสมรสนี้มีเงื่อนไขว่าพระองค์และผู้สืบสันดานจะต้องสละสิทธิ์ในการสืบราชสันตติวงศ์เดนมาร์ก
14 ธันวาคม
วันที่ 14 ธันวาคม เป็นวันที่ 348 ของปี (วันที่ 349 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 17 วันในปีนั้น
การเลือกตั้งสมาชิกสภาผู้แทนราษฎรจังหวัดสุราษฎร์ธานี เขต 1 แทนตำแหน่งที่ว่าง พ.ศ. 2553
ที่มา
การเลือกตั้งซ่อมสมาชิกสภาผู้แทนราษฎรเขต 1 สุราษฎร์ธานี พ.ศ. 2553 เกิดขึ้นเนื่องจากนายชุมพล กาญจนะ ส.ส. เดิมในพื้นที่จากการเลือกตั้งเมื่อปี พ.ศ. 2550 ของพรรคพรรคประชาธิปัตย์ถูกตัดสิทธิ์จากการเมืองเป็นระยะ 5 ปี ส่งผลให้ตำแหน่ง ส.ส.ในเขตนี้ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันเสาร์ที่ 30 ตุลาคม พ.ศ. 2553
ผู้สมัคร
พรรคเพื่อไทยมีมติส่ง นาย วรวุฒิ วิชัยดิษฐ์ ลงสมัครเลือกตั้งซ่อมในครั้งนี้ ในส่วนของพรรคประชาธิปัตย์ ได้มีมติส่ง นายสุเทพ เทือกสุบรรณ รองนายกรัฐมนตรีในรัฐบาลของนายอภิสิทธิ์ เวชชาชีวะ
การเปิดรับสมัครมีขึ้นในวันที่ 4-8 ตุลาคม พ.ศ. 2553 ผู้สมัครทั้งหมดได้จับสลาก ผลปรากฏว่า นายวรวุฒิ ได้หมายเลข 1 และนายสุเทพได้หมายเลข 2
ผลการเลือกตั้ง
เขตการเลือกตั้งที่ 1 ประกอบด้วยอำเภอเมืองสุราษฎร์ธานี อำเภอบ้านนาสาร อำเภอกาญจนดิษฐ์ อำเภอดอนสัก อำเภอเกาะสมุย อำเภอเกาะพะงัน และอำเภอเวียงสระ (ยกเว้นตำบลทุ่งหลวง)
ไอ้ เว่ยเว่ย
ไอ้ เว่ยเว่ย (เกิด 28 สิงหาคม พ.ศ. 2500) เป็นศิลปินและนักเคลื่อนไหวชาวจีน มีผลงานด้านสถาปัตยกรรม ศิลปะสื่อประสม การถ่ายภาพ ภาพยนตร์ และการวิจารณ์สังคมและวัฒนธรรมจีน
ไอ้เคยเป็นที่ปรึกษาด้านศิลปะของบริษัท เฮอร์ซอก แอนด์ เดอมูรอน บริษัทสัญชาติสวิส ในการออกแบบงานสถาปัตยกรรมอาคารสนามกีฬาแห่งชาติปักกิ่ง หรือ สนามรังนก ที่เป็นสนามหลักในการแข่งขันกีฬาโอลิมปิกฤดูร้อน 2008 ที่ปักกิ่ง ต่อมาเขากลับไปสนใจด้านการขุดคุ้ยและเปิดโปงการทุจริตของเจ้าหน้าที่รัฐในการก่อสร้างอาคารโรงเรียน ซึ่งส่งผลให้อาคารเหล่านั้นพังทลายลงในเหตุการณ์แผ่นดินไหวในมณฑลเสฉวน พ.ศ. 2551 และมีผู้เสียชีวิตเป็นจำนวนมาก นอกจากนี้เขายังเป็นผู้ที่ใช้สื่ออินเทอร์เน็ตเช่นทวิตเตอร์และบล็อกในการติดต่อสื่อสารกับผู้คนทั่วประเทศจีน โดยเฉพาะคนรุ่นใหม่เพื่อปลุกระดมให้มีการวิพากษ์วิจารณ์รัฐบาลกลาง จนถูกเพ่งเล็งจากเจ้าหน้าที่ตำรวจเป็นพิเศษ
ไอ้ถูกเจ้าหน้าที่ตำรวจจีนกักบริเวณในบ้านพักที่เมืองเซี่ยงไฮ้ตั้งแต่เดือนพฤศจิกายน พ.ศ. 2553 พร้อมกับมีคำสั่งห้ามเดินทางออกนอกประเทศ เพื่อป้องกันไม่ให้เขาเดินทางไปร่วมพิธีมอบรางวัลโนเบลสาขาสันติภาพประจำปี 2010 ของหลิว เซี่ยวโป เขาถูกเจ้าหน้าที่จับกุมตัวขณะพยายามเดินทางไปฮ่องกงเมื่อวันที่ 4 เมษายน พ.ศ. 2554 เพื่อไปร่วมการรณรงค์ในแบบเดียวกับการประท้วงในตูนิเซีย หรือที่เรียกว่า "การปฏิวัติดอกมะลิ" สำนักงานของเขาถูกรื้อค้น เขาถูกตั้งข้อหาอาชญากรรมทางเศรษฐกิจ
ประวัติ
ไอ้ เว่ยเว่ย เกิดที่ปักกิ่ง บิดาเป็นกวีและนักเคลื่อนไหวฝ่ายขวา เมื่ออายุได้ 1 ปี เว่ยเว่ยต้องพลัดพรากจากครอบครัวเป็นเวลาถึง 16 ปี เมื่อบิดามารดาของเขาถูกส่งตัวเข้าค่ายกักกันที่ซินเจียงอุยกูร์ ด้วยเหตุผลทางการเมืองในยุครัฐบาลเหมา เจ๋อตุง ต่อมาเขาได้เข้าศึกษาที่สถาบันภาพยนตร์ปักกิ่งในปี พ.ศ. 2521 รุ่นเดียวกับเฉิน ข่ายเกอและจาง อี้โหมว และได้ไปใช้ชีวิตที่นิวยอร์ก สหรัฐอเมริกา ระหว่างปี พ.ศ. 2524 ถึง 2536 ศึกษาด้านการออกแบบ ทำงานด้านสถาปัตยกรรม และศิลปะสื่อประสม ก่อนจะเดินทางกลับปักกิ่งเนื่องจากปัญหาด้านสุขภาพของบิดา
ไอบีเรียเที่ยวบินที่ 1456
ไอบีเรีย เที่ยวบินที่ 1456เป็นอุบัติเหตุที่เกิดขึ้นกับสายการบินไอบีเรีย เมื่อวันที่ 7 กุมภาพันธ์ พ.ศ. 2544 เดินทางจาก บาร์เซโลนา ไปยัง บิลบาว ด้วยเครื่องบินรุ่นแอร์บัสเอ320-214
เหตุการณ์
เที่ยวบินนี้เป็นเที่ยวบินในเวลากลางคืนจากบาร์เซโลนาสู่บิลบาว นักบินหันเครื่องไปที่รันเวย์ 30 เพื่อทำการลงจอด ในระหว่างที่นักบินเตรียมระบบการลงจอดในครั้งสุดท้าย เครื่องบินเกิดเหตุวุ่นวายอย่างหนักที่ความสูง 2,000 ฟุต กับลมกระโชกถึง 65 ไมล์ต่อชั่วโมง เครื่องบินพบกระแสลมเฉือน 1.25G เกิดปัญหา และมีลมกระโชกแรงที่ 70 ฟุต เมื่อใกล้ถึงพื้นดินมีเสียงเตือนดังขึ้นในห้องนักบิน กัปตันขออนุญาตหอควบคุมการบินในการทำ Go-Around  ในขณะที่นักบินกำลังดึงคันโยกเร่งความเร็วให้เครื่องบินขึ้น จากรายงานนักบินใช้ปุ่มควบคุมโดยที่ไม่ได้เรียงความสำคัญของการกดปุ่ม การรวมตัวกันของลมไดนามิคกับการกระทำของนักบินสามารถสสร้างสถานการณ์ที่เรียกระบบป้องกันอัลฟาของเครื่องบินออกมาใช้ได้ นักบินใช้พลังงานในการเคลื่อนที่เพื่อจะทำ มากพอที่จะบินขึ้นเพื่อทำ Go-Around นักบินทั้ง 2 คนจึงตัดสินใจดึงคันโยกเร่งความเร็วให้เครื่องบินขึ้น หอควบคุมการบินสั่งให้นักบินเก็บล้อ ในการ Go-Around นักบินเกิดหลงทางและทำให้เครื่องบินดิ่งลงสู่พื้นด้วยความสูงประมาณ 1,200 ฟุตต่อนาที ล้อหน้าหักและเครื่องบินไถลประมาณ 3,280 ฟุตก่อนที่จะถึงรันเวย์
สาเหตุของอุบัติเหตุ
สาเหตุ สาเหตุของอุบัติเหตุที่เกิดขึ้นก็คือการเปิดใช้งานมุมของระบบการป้องกันการโจมตีที่ภายใต้การรวมกันโดยเฉพาะอย่างยิ่งของลมแนวตั้งและลมเฉือนและการดำเนินการพร้อมกันของนักบินที่ควบคุมเครื่องบินอยู่ ไม่มีพิจารณาในการออกแบบป้องกันไม่ให้เครื่องบินวูบวาบในระหว่างการลงจอด
เครื่องบิน
เครื่องบินรุ่นที่เกิดอุบัตเหตุคือเครื่องบินรุ่นแอร์บัส เอ320-214 เป็นเครื่องบินลำที่ 1,278 ของการผลิต ทำการบินครั้งแรกเมื่อวันที่ 28 มิถุนายน
สรัลชนา อภิสมัยมงคล
สรัลชนา อภิสมัยมงคล ชื่อเล่น อ้าย (เกิด 25 มีนาคม พ.ศ. 2543) เป็นนักแสดงและนักร้องหญิงชาวไทย เป็นหนึ่งในสมาชิกเกิร์ลกรุป ซิสซี่ สังกัดจีเอ็มเอ็มทีวี
มีผลงานมาจากเรื่อง สุดแค้นแสนรัก โดยรับบทเป็น รพีพรรณ จบการศึกษาระดับมัธยมศึกษาที่ โรงเรียนอัสสัมชัญธนบุรี ปัจจุบันจบการศึกษาระดับปริญญาตรีใน คณะนิเทศศาสตร์ จุฬาลงกรณ์มหาวิทยาลัย หลักสูตรนานาชาติ และยังเคยเข้าประกวด Young Model Contest 2013 โดยได้รับรางวัล รองอันดับ 1 และ รางวัลพิเศษอีก 1 รางวัล  Miss B-ING Bodyline
เพลง
{ออกซิงเกิลภายใต้วง Sissy กับสมาชิก อีก 3 คน พลอยชมพู ศุภทรัพย์ (แจน) รมิดา จีรนรภัทร (เจน) และ อภิชญา แซ่จัง (ไซซี)} {ออกซิงเกิลภายใต้วง SIZZY กับสมาชิก อีก 3 คน พลอยชมพู ศุภทรัพย์ (แจน) รมิดา จีรนรภัทร (เจน) และ อภิชญา แซ่จัง (ไซซี) และ กรภัทร เกิดพันธุ์ (นนน)} {ออกซิงเกิลภายใต้วง Sissy กับสมาชิก อีก 3 คน พลอยชมพู ศุภทรัพย์ (แจน) รมิดา จีรนรภัทร (เจน) และ อภิชญา แซ่จัง (ไซซี)} {ออกซิงเกิลภายใต้วง Sissy กับสมาชิก อีก 3 คน พลอยชมพู ศุภทรัพย์ (แจน) รมิดา จีรนรภัทร (เจน) และ อภิชญา แซ่จัง (ไซซี)}
พระผู้เป็นเจ้า
พระผู้เป็นเจ้า อาจหมายถึง
เจิงเอก
เจิงเอก (ជើងឯក เชิงเอก; ) เป็นชื่อสถานที่ที่มีการสังหารเหยื่อของเขมรแดงในช่วง พ.ศ. 2518 – 2522 เป็นจำนวนมาก ห่างจากกรุงพนมเปญไปทางใต้ราว 17 กิโลเมตร จัดเป็นทุ่งสังหารที่เป็นที่รู้จักกันมากที่สุด พบโครงกระดูกประมาณ 8,895 ในบริเวณเจิงเอกนี้ หลังจากที่เขมรแดงลงจากอำนาจ ผู้ที่เสียชีวิตจำนวนมากเป็นนักโทษการเมืองที่ถูกขังไว้ที่คุกต็วลแซลง
ในปัจจุบัน เจิงเอกเป็นสถานที่แห่งความทรงจำ ได้สร้างเจดีย์ และบรรจุกะโหลกไว้กว่า 5,000 กะโหลก และรัฐบาลได้ส่งเสริมให้นักท่องเที่ยวไปยังเจิงเอก นอกจากเจดีย์ แล้ว ยังแสดงจุดที่ขุดกระดูกขึ้นมา และยังมีกระดูกบางส่วนเหลืออยู่ ในภาพยนตร์เรื่องทุ่งสังหาร ได้แสดงเหตุการณ์คล้ายกับที่เกิดขึ้นในเจิงเอกไว้ด้วย
ประเทศเปรูในโอลิมปิกฤดูหนาว 2014
ประเทศเปรู เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกเปรูเป็นตัวแทนประเทศเปรูในการส่งนักกีฬาเข้าร่วมแข่งขันทั้งหมดจำนวน 3 คน ใน 2 ชนิดกีฬา
สกีข้ามทุ่ง
ผลการแข่งขันดังนี้ :
โกศ
พระบรมโกศ, พระโกศ และ โกศ คือที่ใส่พระบรมศพ พระมหากษัตริย์ พระบรมราชินี และพระบรมวงศ์ กับโกศที่พระราชทานสำหรับศพข้าราชการผู้มีบรรดาศักดิ์สูง ตามคตินิยมของพราหมณ์ที่เชื่อว่า ต้องตั้งพระบรมศพ ,พระศพ และ ศพที่มีบรรดาศักดิ์สูง ในท่ายืน, นั่ง, คุกเข่า หรือกอดเข่าประสานมือ เพื่อส่งดวงพระวิญญาณ /วิญญาณกลับสู่สรวงสวรรค์ ในสมัยปัจจุบันโกศมักจะเป็นเพียงเครื่องยศเท่านั้นเพราะส่วนมากจะเชิญลงหีบ
ประเภท
พระโกศเป็นภาชนะเครื่องสูงมีรูปทรงเป็นกรวยมียอดแหลม อาจแยกตามวัตถุประสงค์การใช้งานเป็น 2 ประเภทคือ พระโกศสำหรับทรงพระบรมศพหรือพระศพ และ พระโกศพระบรมอัฐิหรือพระอัฐิ ซึ่งพระโกศพระบรมศพมี 2 ชั้น คือชั้นนอกเรียกว่า "ลอง" ทำด้วยโครงไม้หุ้มทองปิดทอง ประดับกระจกอัญมณี และ ชั้นใน เรียก "โกศ" ทำด้วยเหล็ก ทองแดงหรือเงิน ปิดทอง ลองชั้นนอกใช้ประกอบปิดโครงชั้นในสำหรับลอง หรือ พระลอง ที่ประดับอยู่ภายนอกของโกศ ต่อมานิยมเรียกพระลอง เป็นพระโกศแทน จนเข้าใจว่าเป็นสิ่งเดียวกัน เช่น เรียกพระลองทองใหญ่ ว่าพระโกศทองใหญ่ เป็นต้น
พระโกศและโกศแบ่งตามลำดับยศมีอยู่ 14 อย่าง ดังนี้
แม้พระโกศ/โกศ มีการแบ่งลำดับตามฐานันดรศักดิ์อย่างชัดเจน แต่บางครั้งอาจมีการเลื่อนลำดับชั้นให้สูงขึ้นได้ ตามแต่ทรงพระกรุณาโปรดเกล้าฯ อาทิเช่น
สำหรับพระโกศทองใหญ่ ซึ่งถือเป็นพระโกศที่ประกอบ พระอิสริยยศ ตามธรรมเนียมการประดับตกแต่งพระโกศ มีความลดหลั่นกันเป็นหลายชั้นตามพระเกียรติยศ พระบรมศพ หรือพระศพ
ประวัติ
การใช้โกศบรรจุพระบรมศพ พระศพ และ ศพขุนนางชั้นผู้ใหญ่มีธรรมเนียมทำกันมานานแล้ว โกศนั้นมีชั้นเชิงแตกต่างกัน การที่ไทยใช้โกศนี้ไม่มีผู้ใดทราบว่าเริ่มแต่สมัยใด สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ตรัสเล่าให้ว่า "น่าจะเป็นแต่สมัยที่ไทยโบราณยังเป็นชนที่ไม่มีถิ่นประจำและเร่ร่อนอยู่ จึงต้องเอาศพของพ่อเมืองขึ้นเกวียนไปด้วย และตั้งในเกวียนตั้งตามแบบโกศง่ายกว่าหีบยาว ๆ" การใช้โกศในไทยปรากฏหลักฐานชัดเจนในสมัยกรุงศรีอยุธยา กล่าวถึงการออกพระเมรุมาศและการบรรจุพระโกศอัฐิในวัดพระศรีสรรเพชญ์ ซึ่งโกศทั้งหลายเหล่านั้น น่าจะถูกทำลายตั้งแต่ครั้งการเสียกรุงศรีอยุธยาครั้งที่ 2 หมดแล้ว ส่วนโกศที่เก่าที่สุดที่พบอายุประมาณสมัยกรุงธนบุรี และจากตำนานพระโกศทั้งปวงนี้ตามพงศาวดารบ้าง บอกเล่าบ้าง สันนิษฐานเอาบ้าง เรียงลำดับตามอายุดังนี้
ที่ 1 โกศแปดเหลี่ยม มีอยู่ 4 โกศ มีโกศหนึ่งที่เก่าแก่มาก ไม่ทราบว่าสร้างเมื่อใด มีลวดลาย เป็นอย่างเดียวกับช่างครั้งรัชกาลที่ 1  แต่ฝีมือทำนั้นหยาบมาก ด้วยเหตุที่เวลาว่างการทัพศึกมีน้อย   และโกศแปดเหลี่ยมนี้  มีลักษณะอย่างเดียวกันกับพระโกศกุดั่น  ที่ปรากฏว่าสร้างครั้งแรกในรัชกาลที่ 1  แต่โกศแปดเหลี่ยมมีมาอยู่ก่อนหน้าแล้ว  เข้าใจว่าโกศแปดเหลี่ยมนี้เก่าแก่กว่าโกศอื่นทั้งหมด  ด้วยทำยอดเป็นหลังคา ที่แปลงมาจามเหมตั้งแต่ครั้งกรุงเก่า  (โกศที่เก่าแก่ที่สุด) ส่วนอีก 3 โกศนั้น สันนิษฐานว่าทำราวรัชกาลที่ 3 หรือ 4 อีกโกศหนึ่งกรมหมื่นปราบปรปักษ์ทำขึ้นในรัชกาลที่ 5 ใช้ประกอบศพหม่อมแม้น ในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ครั้งแรก  อีกโกศหนึ่ง กรมหลวงสรรพศาสตร์ศุภกิจ ขอพระบรมราชานุญาตทำถวายในรัชกาลนี้  ใช้ประกอบศพเจ้าจอมมารดาสังวาล เป็นครั้งแรก
ที่ 2 โกศโถ มีอยู่ 2 โกศ  โกศหนึ่งนั้นเก่ามากลวดลายและฝีมือเหมือนกับโกศแปดเหลี่ยมใบเก่า  ใช้มาแต่รัชกาลที่ 1 แล้ว  ซึ่งน่าจะประกอบกับฝีมือที่ทำรุ่นเดียวกับโกศแปดเหลี่ยม แต่ทำที่หลังโกศแปดเหลี่ยม  ในปัจจุบันใช้สำหรับพระราชทานพระราชาคณะและข้าราชการที่มีบรรดาศักดิ์  ได้รับพระราชทานโกศเป็นชั้นต้น อีกโกศหนึ่งทำขึ้นใหม่ในสมัยรัชกาลที่ 5 โดยพระวรวงศ์เธอ พระองค์เจ้าอลังการเป็นผู้ทำ โดยรับสั่ง สมเด็จพระเจ้าบรมวงศ์เธอ เจ้าฟ้ากรมพระยาบำราบปรปักษ์
ที่ 3 พระโกศกุดั่น  2 พระโกศ สร้างในรัชกาลที่ 1 (พ.ศ. 2342) ทรงพระศพสมเด็จพระเจ้าพี่นางเธอ เจ้าฟ้ากรมพระยาเทพสุดาวดี และสมเด็จพระเจ้าพี่นางเธอ เจ้าฟ้ากรมพระศรีสุดารักษ์ และมีการเล่าขานกันว่าพระโกศองค์หนึ่งชำรุดไป สมเด็จพระเจ้าบรมวงศ์เธอ เจ้าฟ้ากรมพระยาบำราบปรปักษ์ทรงค้นได้มาแต่ตัวพระโกศ จึงทรงทำฝาและฐานใหม่ประกอบเข้า เรียกพระโกศองค์นี้ว่า "กุดั่นใหญ่" ส่วนอีกองค์หนึ่งที่สร้างในรัชกาลที่ 1 ที่ไม่ชำรุดเรียก "กุดั่นน้อย" และถือว่าพระโกศกุดั่นใหญ่เกียรติยศสูงกว่าพระโกศกุดั่นน้อย
ที่ 4 พระโกศไม้สิบสอง มีตำนานว่าสร้างในรัชกาลที่ 1 (พ.ศ. 2346) ทรงพระบรมศพ สมเด็จพระบวรราชเจ้ามหาสุรสิงหนาท กรมพระราชวังบวรสถานมงคล พระบาทสมเด็จพระพุทธยอดฟ้าจุฬาโลกมหาราชโปรดเกล้าโปรดกระหม่อมให้ลอกทองจากพระโกศกุดั่นที่หุ้มไว้แต่เดิม มาหุ้มพระโกศไม้สิบสองแทน นำออกใช้ครั้งแรกประดิษฐานพระโกศไม้สิบสองในพระที่นั่งศิวโมกขพิมาน ภายในพระราชวังบวรสถานมงคล (วังหน้า)
ที่ 5 พระโกศทองใหญ่ สร้างในรัชกาลที่ 1 (พ.ศ. 2351) พระบาทสมเด็จพระพุทธยอดฟ้าจุฬาโลก  โปรดให้รื้อทองที่หุ้มกระโกศกุดั่นมาทำพระโกศทองใหญ่ขึ้นไว้ สำหรับพระบรมศพของพระองค์ แต่เมื่อ สมเด็จพระเจ้าลูกเธอ เจ้าฟ้ากรมหลวงศรีสุนทรเทพสิ้นพระชนม์  พระบาทสมเด็จพระพุทธยอดฟ้าจุฬาโลกทรงพระอาลัยมาก  จึงโปรดฯให้เชิญพระโกศทองใหญ่ไปประกอบพระศพสมเด็จพระเจ้าลูกยาเธอ เจ้าฟ้ากรมหลวงศรีสุนทรเทพเป็นครั้งแรก  และเป็นประเพณีในรัชกาลต่อมา ที่พระราชทานพระโกศทองใหญ่ให้ทรงพระศพอื่นเป็นพิเศษนอกจากพระบรมศพ
ที่ 6 พระโกศพระองค์เจ้า มีอยู่ 2 พระโกศ เรียกกันแต่แรกว่าโกศลังกา สร้างขึ้นในสมัยรัชกาลที่ 4 โดยพระบาทสมเด็จพระจอมเกล้าเจ้าอยู่หัวทรงดำริให้สร้าง แต่ครั้งยังผนวช เป็นลองสี่เหลี่ยมหุ้มผ้าขาว  ยอดเป็นฉัตรระบายผ้าขวา ทรงพระศพพระเจ้าลูกเธอที่ยังทรงพระเยาว์อยู่ (ก่อนมีพระโกศมณฑปน้อย) ต่อมาโกศนี้ สำหรับทรงพระศพพระวรวงศ์เธอพระองค์เจ้า ต่อมาในสมัยรัชกาลที่ 5 สมเด็จกรมพระยาบำราบปรปักษ์ จึงทรงคิดทำประกอบนอกขึ้น  และกรมหมื่นปราบปรปักษ์ทำเติมขึ้นใหม่อีกพระโกศหนึ่ง
ที่ 7 พระโกศทองน้อย สร้างขึ้นในรัชกาลที่ 4 (พ.ศ. 2394) โดยกรมพระเทเวศร์วัชรินทร์ โปรดให้สร้างขึ้น สำหรับทรงพระบรมศพพระบาทสมเด็จพระนั่งเกล้าเจ้าอยู่หัว เวลาผลัดพระโกศทองใหญ่ ไปตั้งในงานอื่น พระโกศทองน้อยนี้ เจ้าพระยาธรรมาธิกรณาธิบดี (ม.ร.ว.ปุ้ม  มาลากุล) สร้างเมื่อในรัชกาลที่ 5 อีกองค์หนึ่ง พระโกศทองน้อย ใช้ทรงพระศพ พระนางเจ้าสุวัทนา พระวรราชเทวี เป็นพระองค์ล่าสุด
ที่ 8 พระโกศมณฑปน้อย สร้างขึ้นแต่ในรัชกาลที่ 4 โดยสมเด็จเจ้าพระยาบรมมหาพิไชยญาติ พระโกศนี้หุ้มทองคำเฉพาะงาน
ที่ 9 พระโกศมณฑปใหญ่ สร้างขึ้นแต่ในรัชกาลที่ 4 (พ.ศ. 2406) โดยกรมขุนราชสีหวิกรม เอาแบบมาแต่พระโกศมณฑปน้อย ทรงพระศพกรมพระพิทักษ์เทเวศร์ ด้วยเหตุที่กรมพระพิทักษ์เทเวศร์พระรูปใหญ่โต  พระศพลงลองพระโกศสามัญไม่ได้  ต้องทำลองสี่เหลี่ยมขึ้นโดยเฉพาะ  พระโกศมณฑปใหญ่นี้ต่อมาสร้างขึ้นอีกองค์หนึ่ง  แต่จะสร้างขึ้นเมื่อใดไม่ทราบแน่
ที่ 10 โกศเกราะ สร้างขึ้นในรัชกาลที่ 4 (พ.ศ. 2406) สำหรับศพเจ้าพระยานิกรบดินทร ด้วยท่านอ้วน ศพลงลองสามัญไม่ได้  ต้องทำลองสี่เหลี่ยม  เรียกว่า "โกศเกราะ" เพราะลายสลักเป็นเกราะรัด
ที่ 11 โกศราชนิกุล โปรดฯ ให้กรมขุนราชสีหวิกรมสร้างขึ้นแต่ในรัชกาลที่ 4 (พ.ศ. 2406) พระราชทานให้ประกอบศพพระยามนตรีสุริยวงศ์ (ชุ่ม บุนนาค) ท่านแรก
ที่ 12 พระโกศทองเล็ก โปรดฯ ให้กรมหมื่นปราบปรปักษ์สร้างขึ้นแต่ในรัชกาลที่ 5 (พ.ศ. 2430) ทรงพระศพสมเด็จพระเจ้าลูกยาเธอ เจ้าฟ้าศิริราชกกุธภัณฑ์ เป็นทีแรก แล้วได้ใช้ทรงพระศพเจ้านายต่อมา
ที่ 13 พระโกศทองรองทรง โปรดฯให้กรมหมื่นปราปรปักษ์สร้างขึ้นแต่ในรัชกาลที่ 5 (พ.ศ. 2443) พระโกศองค์นี้นับเหมือนพระโกศองค์ใหญ่  สำหรับใช้แทนที่พระโกศทองน้อย เวลาที่จะต้องหุ้มทองคำ เพื่อจะไม่ให้ต้องหุ้มเข้าและรื้อออกบ่อยๆ
สถานที่ที่ตั้งโกศ
เมื่อบรรจุพระศพลงพระโกศตามลำดับชั้นของโกศแล้ว จึงจะเชิญพระโกศทรงพระศพ ขึ้นประดิษฐานบนสถานที่ต่าง ๆ ตามพระอิสริยยศและเกียรติยศของโกศนั้น ๆ เป็นสำคัญ โดยแบ่งเป็นการประดิษฐานพระศพภายในพระบรมมหาราชวัง และ การประดิษฐานพระศพนอกพระบรมมหาราชวัง โดยการประดิษฐานในพระราชวังแต่เดิมจะประดิษฐานบนพระแท่นสุวรรณเบญจดลภายในพระที่นั่งดุสิตมหาปราสาท หอธรรมสังเวช หอนิเพธพิทยา หออุเทศทักษิณา
ต่อมาในรัชกาลที่ 7 โปรดเกล้าฯ ให้รื้อหอทั้งสามลงแล้วไปปลูกใหม่บริเวณริมกำแพงแก้ว โดยในปัจจุบันการประดิษฐานพระศพจะประดิษฐานบนพระที่นั่งดุสิตมหาปราสาท ศาลาสหทัยสมาคม (สำหรับพระศพ/ศพพิเศษ) โดยไม่ได้ประดิษฐานพระศพบนหอต่างๆ อีก แต่จะเชิญออกไปประดิษฐานยังพระที่นั่งหรือศาลาอื่นแทน อาทิ พระที่นั่งทรงธรรม ศาลามรุพงษ์ ศาลาบัณรศภาคย์ ฯลฯ โดยพระศพที่ประดิษฐานบนพระที่นั่งดุสิตมหาปราสาทจะประดิษฐานเฉพาะพระบรมศพของสมเด็จพระบุรพมหากษัตริยาธิราช และพระศพเจ้านายฝ่ายในเท่านั้น เว้นแต่ พระบรมศพของสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ส่วนการประดิษฐานพระศพนอกพระราชวังนั้น จะเป็นเจ้านายฝ่ายหน้าเสียส่วนใหญ่และจะเป็นเจ้านายที่ออกวังไปแล้วหากเจ้านายฝ่ายในบางพระองค์ที่สิ้นพระชนม์ยังวังของเจ้าพี่-เจ้าน้องก็อาจจะพระราชทานพระบรมราชานุญาตให้ประดิษฐานพระศพยังวังนั้นๆ ได้เช่นกัน แต่ละสถานที่จะมีลำดับเกียรติต่างกัน ดังนี้
ดัชชีมีลาโน
ดัชชีมีลาโน (Ducato di Milano) เป็นดัชชีที่ตั้งอยู่ในบริเวณทางตอนเหนือของประเทศอิตาลีระหว่างปี ค.ศ. 1394 ถึงปี ค.ศ. 1797 และเป็นส่วนหนึ่งของจักรวรรดิโรมันอันศักดิ์สิทธิ์ที่ขณะนั้นเป็นระบบการปกครองที่กระจายจากศูนย์กลางและปกครองโดยราชวงศ์ต่าง ๆ ที่ส่วนใหญ่มาจากอาณาจักรนอกอิตาลี แม้ว่าอาณาบริเวณจะเปลี่ยนไปมาระหว่างที่เป็นอาณาจักรแต่โดยทั่วไปแล้วก็ตั้งอยู่ในบริเวณส่วนใหญ่ของลอมบาร์ดีที่รวมทั้งมิลานและปาเวียซึ่งเป็นศูนย์กลางของราชอาณาจักรอิตาลี ปาร์มา เดิมเป็นส่วนหนึ่งของรัฐนี้ด้วยแต่ต่อมาแยกตัวไปเป็นดัชชีปาร์มาในคริสต์ศตวรรษที่ 16
เกษตรอินทรีย์
เกษตรอินทรีย์ (organic farming) เป็นเกษตรกรรมแบบหนึ่งซึ่งอาศัยเทคนิคอย่างการปลูกพืชหมุนเวียน ปุ๋ยพืชสด ปุ๋ยคอก และการควบคุมสัตว์รังควานทางชีวภาพ เกษตรอินทรีย์ใช้ปุ๋ยและสารฆ่าศัตรูพืชและสัตว์ (มีสารฆ่าวัชพืช ยาฆ่าแมลงและสารฆ่าเชื้อรา) หากถือว่ามาจากธรรมชาติ (เช่น กระดูกป่นจากสัตว์หรือไพรีทรินจากดอกไม้) แต่ไม่ใช้หรือจำกัดการใช้อย่างยิ่งซึ่งวิธีการต่าง ๆ (รวมปุ๋ยและสารฆ่าศัตรูพืชและสัตว์ปิโตรเคมีสังเคราะห์ ตัวเร่งการเติบโตของพืช เช่น ฮอร์โมน การใช้ยาปฏิชีวนะในปศุสัตว์ สิ่งมีชีวิตดัดแปรพันธุกรรม กากสิ่งปฏิกูลของมนุษย์ และวัสดุนาโน ) โดยแสวงเป้าหมายซึ่งมีความยั่งยืน ความเปิดเผย การไม่พึ่งพา สุขภาพและความปลอดภัย
นับแต่ปี 2533 ตลาดอาหารอินทรีย์และผลิตภัณฑ์อื่นเติบโตอย่างรวดเร็ว มีมูลค่า 63,000 ดอลลาร์สหรัฐทั่วโลกในปี 2555 อุปทานนี้ขับเคลื่อนการเพิ่มขึ้นของที่ดินซึ่งมีการจัดการแบบอินทรีย์ที่เติบโตตั้งแต่ปี 2544 ถึง 2554 ในอัตรา 8.9% ต่อปี ในปี 2554 พื้นที่ประมาณ 37 ล้านเฮกตาร์มีการเกษตรอินทรีย์ คิดเป็น 0.9% ของพื้นที่การเกษตรทั่วโลก
ต้นไม้สังหาร
ต้นจันกีรี (Chankiri Tree) หรือต้นไม้สังหาร (Killing Tree) เป็นต้นไม้ที่ขึ้นอยู่ในทุ่งสังหารในกัมพูชา ซึ่งใช้เป็นที่ประหารเด็กหรือทารกที่พ่อแม่ถูกกล่าวหาว่าก่ออาชญากรรมต่อต้านเขมรแดง เพื่อป้องกันไม่ให้เด็กเหล่านี้โตขึ้นมาล้างแค้นให้กับพ่อแม่ที่ตายไป ทหารบางคนหัวเราะขณะจับเด็กฟาดกับต้นไม้  โดยไม่มีความเห็นอกเห็นใจกับผู้ตกเป็นเหยื่อ
โกปาเดลเรย์ รอบชิงชนะเลิศ 2018
โกปาเดลเรย์ รอบชิงชนะเลิศปี 2018 เป็นการแข่งขันฟุตบอลนัดเมื่อวันที่ 21 เมษายน พ.ศ. 2561 (ค.ศ. 2018) เพื่อตัดสินหาผู้ชนะของ โกปาเดลเรย์ ฤดูกาล 2017–18, ถือเป็นครั้งที่ 116 ของ โกปาเดลเรย์.
ครั้งนี้เป็นการลงเล่นระหว่าง เซบิยา และ บาร์เซโลนา ที่ หวันตาเมโตรโปลีตาโน ใน มาดริด.
บาร์เซโลนาชนะในนัดชิงชนะเลิศ 5–0 ส่งผลให้พวกเขาได้แชมป์เป็นสมัยที่ 4 ติดต่อกันและครองแชมป์โกปาเดลเรย์โดยรวมเป็นครั้งที่ 30.
จังหวัดกว๋างจิ
กว๋างจิ (Quảng Trị) เดิมไทยเรียกว่า กวางไตร เป็นจังหวัดหนึ่งในภูมิภาคชายฝั่งตอนกลางเหนือของประเทศเวียดนาม อยู่ทางทิศเหนือของอดีตราชธานีเว้
ศัพทมูลวิทยา
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 廣治
โรงเรียนตาคลีประชาสรรค์
โรงเรียนตาคลีประชาสรรค์ (อักษรย่อ: ต.ป.) เป็นโรงเรียนมัธยมศึกษาประจำอำเภอตาคลี จังหวัดนครสวรรค์ เปิดสอนในระดับชั้นมัธยมศึกษาตอนต้นและตอนปลาย (ช่วงชั้นที่ 3-4)
การก่อตั้ง
ในตอนเปิดเรียนใหม่ ๆ นั้น เนื่องจากอาคารเรียนยังไม่มี จึงต้องอาศัยศาลาวัดสว่างวงษ์เป็นที่เรียนชั่วคราว ต่อมาทางราชการอำเภอซึ่งมีนายจำนง ยังเทียน นายอำเภอตาคลีและนายนาค สังข์ลำใย ศึกษาธิการอำเภอ ได้ร่วมมือกับพ่อค้าประชาชน ในนามมูลนิธิการกุศลและพัฒนาตาคลี จัดหาเงินเพื่อสร้างอาคารเรียน ซึ่งได้เงินหลังหักค่าใช้จ่ายแล้ว เหลือประมาณ 170,000 บาทเศษ และได้ใช้เงินจำนวนนี้ปรับปรุงบริเวณโรงเรียน ทำถนนรั้วหน้าโรงเรียน และที่เหลือสมทบกับเงินงบประมาณปีพ.ศ. 2508 จัดสร้างอาคารเรียนหลังแรกประกอบพิธีวางศิลาฤกษ์ วัน 6 ฯ 7 ปีมะโรง ฉศก จุลศักราช 1326 ตรงกับวันที่ 22 พฤษภาคม พ.ศ. 2507 และโรงเรียนได้ย้ายมาอยู่สถานที่ปัจจุบันตั้งแต่ปี พ.ศ. 2508 เป็นต้นมา โดยมีนายธีระชัย ทองวิชิต เป็นครูใหญ่คนแรก ที่ร่วมบุกเบิกก่อตั้ง และนางก่องแก้ว เติบศิริ เป็นครูผู้สอน มีจำนวน 2 คน ที่สอนอยู่ที่ศาลาวัดสว่างวงษ์ ซึ่งเป็นอาคารเรียนชั่วคราว มีจำนวนนักเรียน 36 คน เปิดเป็นแบบสหศึกษา ชั้นมัธยมศึกษาปีที่ 1-3
แมงมุมมดแดง
แมงมุมมดแดง (Kerengga ant-like jumper) เป็นสัตว์ไม่มีกระดูกสันหลัง จัดอยู่ใน Class Arachnida, Order Araneae เป็นแมงมุมที่สามารถปรับเปลี่ยนทั้งรูปร่างและพฤติกรรมให้เหมือนกับมดแดง โดยจะพบแมงมุมชนิดนี้ได้ทั้งในอินเดีย, ศรีลังกา, จีน และเอเชียตะวันออกเฉียงใต้
แมงมุมมดแดง มีชื่อวิทยาศาสตร์ว่า Myrmaplata plataleoides (O. P.- Cambridge, 1869) เป็นแมงมุมที่มีการปรับตัวโดยการเลียนแบบมด (ant mimicry) สาเหตุเนื่องมาจากในเขตร้อน มดถือได้ว่าเป็นแมลงที่มีมากที่สุด แม้ว่ามดจะเป็นเหยื่อของแมงมุมไม่กี่ชนิด แต่มดก็มีเขี้ยวที่มีพิษและทรงพลัง อีกทั้งในมดบางชนิดยังมีเหล็กในที่มีพิษ และเป็นศัตรูของแมงมุม แมงมุมหลายชนิดจึงต้องมีวิวัฒนาการมาอยู่ร่วมกันหรือให้มีรูปร่างหน้าตาเหมือนกับมด เพื่อให้ปลอดภัยจากมดและผู้ล่าชนิดอื่น
ฟลายไฮ
ฟลาย ไฮ เป็นซิงเกิลที่ 13 ของอายูมิ ฮามาซากิ  วางจำหน่ายเมื่อวันที่ 9 กุมภาพันธ์  พ.ศ. 2543 เปิดตัวที่อันดับ 3 ของออริกอนชาร์ตในสัปดาห์แรก 260,000 แผ่น  และมียอดขายรวมประมาณ 3 แสนแผ่น  ซิงเกิล Fly high เป็นซิงเกิลที่สองต่อจากซิงเกิล kanariya ที่ใช้แผ่นซีดีแทนหน้าปกซิงเกิล
วงศ์พระจันทร์ครึ่งซีก
วงศ์พระจันทร์ครึ่งซีก เป็นวงศ์อยู่ในอันดับ (En:Asterales), ประกอบด้วย 2400 สปีชีส์ใน 84 สกุล ส่วนใหญ่เป็นพืชล้มลุก ไม้พุ่ม ส่วนน้อยเป็นไม้ยืนต้น มักมียางสีขาวที่ไม่มีพิษ
วงศ์ย่อยและสกุล
Campanuloideae
Lobelioideae
Cyphioideae
ทรง องค์ชัยวัฒนะ
กำนันทรง หรือ นายทรง องค์ชัยวัฒนะ ผู้ก่อตั้งตลาดกลางค้าข้าวแห่งแรกในประเทศไทย ที่อำเภอพยุหะคีรี จังหวัดนครสวรรค์ หรือที่รู้จักในนาม "ท่าข้าวกำนันทรง"
ประวัติ
กำนันทรงทำงานช่วยกิจการครอบครัว คือขายข้าว จนกระทั่งสร้างโรงสีข้าวของตนเอง ที่จังหวัดพิจิตร ได้เมื่อปี พ.ศ. 2495 และต่อมาก็ได้ตั้งตลาดกลางค้าข้าวเป็นแห่งแรกของประเทศไทย เมื่อปี พ.ศ. 2508 ปัจจุบันปิดกิจการไปแล้ว เมื่อปี พ.ศ. 2549
กำนันทรง ได้ผู้ใหญ่บ้านเนินมะกอก เมื่อปี พ.ศ. 2506 ต่อมาเป็นกำนันตำบลเนินมะกอก อำเภอพยุหะคีรี จังหวัดนครสวรรค์ และวุฒิสมาชิก ปี พ.ศ. 2539
กำนันทรง ถึงแก่อนิจกรรมเมื่อวันที่ 8 มิถุนายน พ.ศ. 2563
รางวัลดีเด่น
กำนันทรง เคยได้รับรางวัลนักธุรกิจตัวอย่างประจำปี พ.ศ. 2530 สาขาเกษตรกรรม
นกขมิ้น (พืช)
นกขมิ้น เป็นพืชในสกุลนกกระทุง วงศ์ Aristolochiaceae เป็นไม้เถาเนื้อแข็ง เถาอ่อนมีขนปกคลุมใบเดี่ยวดอกช่อ ออกตามซอกใบ ดอกมีรูปร่างเป็นหลอดโค้ง ด้านนอกมีขน ลายเป็นเส้นสีน้ำตาล ปลายเปิดกว้างเหมือนปากแตร ด้านในสีเหลืองเข้ม  ผลรูปกระสวย เปลือกมีขนพุ่ง สีน้ำตาลอ่อน แห้งแล้วแตกเป็น 6 แฉก ออกดอกเดือนตุลาคม-ธันวาคม พบครั้งแรกที่ดอยเชียงดาว จังหวัดเชียงใหม่ โดยหมอคาร์